NaiveNeuron/SloPal huggingface dataset:
M. Hort, podpredseda NR SR: (2009-02-17):
No a budeme teraz pokračovať. S faktickou poznámkou na vystúpenie pána poslanca Dubravaya sa neprihlásil nikto, a preto teraz dávam priestor pre vystúpenie v rozprave poslednému, ktorý sa prihlásil do rozpravy ústne, a to je pán poslanec Zsolt Simon. Pán poslanec, nech sa páči. Skôr ako príde pred rečnícky pult, chcem ešte raz zopakovať, že 16.30 hodín je zasadnutie poslaneckého grémia z iniciatívy pána predsedu pána Pašku s tým, že poprosím tých, ktorí tu nie sú, predsedovia klubov a tí, ktorí sú členovia grémia, aby sa to od vás láskavo dozvedeli. Ďakujem pekne.
Š. Kužma, poslanec: (2007-04-13):
Pán poslanec, ak je pre vás prirodzené robiť biznis pomocou úplatkov, tak asi do tejto organizácie nepatríme. Ale ja sa chcem spýtať našej vlády, či skutočne chce z tejto organizácie vystúpiť, keď neakceptuje dohovor.
Beblavý, Miroslav, poslanec NR SR (2014-09-16):
Ďakujem veľmi pekne. Pán minister, musím ešte reagovať vo faktickej poznámke z nasledovných dôvodov. Po prvé. A nesmiete sa na mňa nahnevať, ale ak vy pánovi Chrenovi vyčítate ten kontrakt, ktorý ste mu vy sám dali s pánom ministrom Počiatkom, tak je to prinajmenšom odvážne, musím povedať, takže cením si tú vašu odvahu, ale považujem ju až za takú samovražednú, politicky, lebo tá zodpovednosť je vždy väčšia na tom, kto obstaráva, ako na tom, kto sa uchádza. A vy ste boli ten, kto obstarával spolu s pánom ministrom Počiatkom vtedy ten kontrakt, o ktorom ste aj vy sám teraz hovorili. Ale poďme k zákonu o dani z príjmu. Ešte raz dovoľte mi zopakovať, myslím si, že ťažko spochybniť tézu, že každý má platiť svoj férový diel do verejnej pokladnice. A zároveň vieme aj z praktickej skúsenosti, aj zo skúseností iných krajín, že ľudia to robia radšej a ľahšie vtedy, ak majú pocit, že sú to naozaj všetci, ktorí platia svoj férový diel. A ak politika vašej vlády, by som povedal, určité skupiny rôznymi spôsobmi a určitých ľudí z tohto férového dielu až demonštratívne vyníma, tak sa ťažko diviť tomu živnostníkovi zo Stropkova, že sa on sa potom necíti by som povedal, že je s ním férovo zaobchádzané a že ten diel, ktorý má platiť, je férový. A posledný bod, ktorý si dovolím povedať, je, všetko je otázkou ambície. Ak vy vývoj v oblasti nezamestnanosti za posledný rok považujete za veľmi pozitívny, za dôkaz toho, že opatrenia, ktoré už ste vykonali voči zamestnávateľom, nepoškodili slovenskú ekonomiku, tak musím povedať, že je to prejavom veľmi nízkej ambície, pretože ak sa pozrieme na mieru nezamestnanosti meranú nie cez úrady práce, kde je manipulovaná, ale cez výberové zisťovanie pracovných síl realizované Eurostatom, cez Štatistický úrad, tak vidíme, že ten pokles nezamestnanosti je tak mikroskopický, že nás naozaj nemôže zatiaľ uspokojiť. Ďakujem.
P. Paška, predseda NR SR: (2009-09-11):
(Hlasovanie.) 123 prítomných, 120 za, 3 sa zdržali. Tieto body sme schválili.
Bugár, Béla, podpredseda NR SR (2018-02-01):
Pani poslankyňa súhlasí, takže budeme hlasovať o prvom bode.
Suja, Miroslav, poslanec NR SR (2022-06-23):
Ďakujem za slovo, pán predsedajúci. Zareagujem faktickou a potom sa prihlásim ešte do rozpravy, lebo to nestihnem. Nečakal som nič k veci a neprekvapil ste ma, pán poslanec Citrus či vlastne Kazda. Viete, vaše vystúpenia, ja by som odporúčal niektorým divákom, ktorí sledujú, že by si pozreli zo záznamu, čo vy tu všetko dokážete, to je škoda. Ako odhliadnuc od toho, že ste mi tu minule vyznal lásku, či som zaľúbený a neviem čo, potom som vás odmietol. Teraz sa správate ako odmietnutá nevesta. Mne nevadí, s kým spávate ako, ale ja som hovoril, že my sme normálne orientovaní, neodsudzujem vás, ak ste vy inak v klube SaS, ale zasa v pléne mi vyznávať lásku, to prekročilo všetky hranice. Možno keby to bola nejaká žena, tak to vás ešte bude aj žalovať. Ale vidíte, no človek vás odmietne a potom nastalo čo dneska, ale ja sa len pousmejem nad vami, to je len škoda niečo k veci hovoriť.
Glváč, Martin, podpredseda NR SR (2019-10-16):
Pani poslankyňa Zemanová.
Figeľ, Ján, podpredseda NR SR (2014-09-10):
Vyhlasujem týmto všeobecnú rozpravu za skončenú. Pán minister, chcete sa vyjadriť k tomu? Nie. Pani spravodajkyňa? Takisto. Ďakujem pekne. Prerušujem rokovanie o tomto bode programu. A budeme pokračovať prvým čítaním o vládnom návrhu ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov . Vládny návrh ústavného zákona je uvedený ako tlač 1110. Návrh na jeho pridelenie na prerokovanie do výborov je v rozhodnutí č. 1131. Teraz znovu žiadam ministra životného prostredia Petra Žigu, aby vládny návrh ústavného zákona uviedol.
Remiášová, Anna, poslankyňa NR SR (2020-09-22):
Chcela by som nahlásiť... (Prerušenie vystúpenia predsedajúcim.)
Abrhan, Pavol, poslanec NR SR (2012-09-25):
Ďakujem pekne, pán predseda. Chcem pripomenúť členom výboru na kontrolu SIS, že zasadnutie výboru sa uskutoční o 12.15 hod., Západná terasa, miestnosť č. 213. Ďakujem pekne.
Blanár, Juraj, podpredseda NR SR (2021-10-01):
Ďalší s faktickou poznámkou, pán poslanec Pročko, nech sa páči.
Paška, Pavol, predseda NR SR (2014-09-09):
Pán podpredseda Figeľ.
Ďurica, Ondrej, poslanec NR SR (2020-04-23):
Ďakujem pekne za slovo, pán predsedajúci. Ja chcem poďakovať predsedovi našej strany Marianovi Kotlebovi za to, že síce v skrátenom a obmedzenom čase, ale napriek tomu sa veľmi jasne vyjadril k takým tým zásadným problémom a k zásadným nedostatkom, ktoré to programové vyhlásenie vlády v sebe má. Nedostal sa ďalej, ale ja si myslím, že ukázal aj ostatným koaličným poslancom, že skutočne nebolo na mieste jednotvárne, jednohlasne chváliť tento dokument, že je na mieste sa naň pozrieť kriticky, nechať si možno poradiť. Ja verím tomu, že náš pán predseda by vám veľmi rád poradil, pretože tak ako vy radi hovoríte a spomínate na tomto pléne alebo v tomto pléne, nám ide tak isto o Slovensko, tak isto nám ide o jeho záujmy, o to, aby sa veci posunuli dopredu. A mrzí ma len jedno, ale zároveň chápem to stanovisko pri voľbe nášho pána predsedu do výboru, ktorú si neviete jednoducho predstaviť a ktorú neustále negujete. Jednoducho takýto človek, takýto človek, ktorý má reálny a kritický pohľad na veci a vie ich vypichnúť, vie na ne upozorniť, je pre niektorých poslancov súčasnej koalície neprijateľný. Ďakujem.
Sárközy, Irén, poslankyňa NR SR (2019-05-13):
Vážená pani podpredsedníčka, ďakujem veľmi pekne za slovo. Vážené pani poslankyne, páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, ktorý navrhol ako gestorský výbor s tým, aby prerokoval vládny návrh zákona v druhom čítaní do 18. júna 2019. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie vládneho návrhu zákona vo výbore v zmysle uvedeného rozhodnutia predsedu Národnej rady. Pani podpredsedníčka, prosím, otvorte všeobecnú rozpravu.
Grendel, Gábor, podpredseda NR SR (2022-10-18):
Pán poslanec Ondrej Dostál.
Kočiš, Eduard, poslanec NR SR (2021-02-03):
Ďakujem pekne za slovo, pán predsedajúci. Kolega Takáč tuná spomenul vo svojom príspevku veľmi neblahé účinky tejto zmeny zákona na našich potravinárov, prvovýrobcov, cukrárov, pekárov, pestovateľov zeleniny, ovocia. Naozaj táto zmena vládneho návrhu zákona o neprimeraných podmienkach v obchode s potravinami je podľa môjho názoru veľmi zlým krokom a zámerom vlády Slovenskej republiky, ktorá chce naďalej iba vychádzať v ústrety producentom mimo územia Slovenskej republiky, a tento zákon bude mať veľmi neblahý vplyv na producentov a samotných prvovýrobcov slovenských potravín, nakoľko, ako tuná bolo dobre povedané, tieto potraviny z prvovýroby budú nakupované pod výrobné ceny, čo je pre obyčajného prvovýrobcu kvalitných slovenských potravín doslova likvidačné. Táto predložená novela však ruší aj nedávno zavedený zákaz predaja pod výrobné náklady, a túto nekalú praktiku nepovažuje za neprimeranú podmienku už v tomto prípade. Existenčne ohrozujúce pre slovenských výrobcov potravín je aj opätovné umožnenie nakupovať potraviny pod ekonomicky oprávnené náklady, ja to musím zdôrazniť, daného výrobku potravín a zároveň vynechanie predaja potravín pod nákupnú cenu zo zakázaných nekalých obchodných podmienok. To znamená, že to, čo sa bude diať, už bude vlastne zákonom, týmto zákonom č. 91, ktorá bude novelizovaná, úplne dovolené. V praxi by to znamenalo, že ak sa tento zákon schváli, tak poslanci vlastne umožnia, aby dodávatelia základnej potraviny – chleba, pečiva a iných výrobkov – budú vlastne akýmsi vazalom obchodných reťazcov a obchodný reťazec bude môcť od nich nakupovať tieto výrobky za podhodnotenú cenu a to je vlastne likvidácia tohto výrob... (Prerušenie vystúpenia časomerom.)
Hrnčiar, Andrej, podpredseda NR SR (2017-06-14):
Reakcia na faktické poznámky pán poslanec Dostál.
Danko, Andrej, podpredseda NR SR (2024-02-16):
Poslankyňa Turčanová.
Laššáková, Jana, podpredsedníčka NR SR (2013-06-26):
Ďakujem pekne, pán spravodajca. Zaujmite miesto určené pre spravodajcov. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Blanár. Končím možnosť prihlásiť sa do rozpravy ústne. Nech sa páči, pán poslanec, máte slovo.
Kuffa, Štefan, poslanec NR SR (2013-09-18):
Ďakujem za slovo. Ono je to aj v športe, jeden súper je lepší, druhý je horší. Rovnako je to aj v politike a v politike predovšetkým rolu hrá, myslím si a stále som o tom presvedčený, sila argumentu, sila slova. Slovo má svoju silu. Ale v tom pléne, a teraz už aj opakovane, tak aj to slovo bolo veľakrát zneužívané a devalvované. Agresivita, ktorá tuná včera vypukla, tak myslím si, že všetkých sa nás hlboko dotkla, a nemyslím si, že toto je cesta budúcnosti pre túto krajinu. Aj keď jeden zo súperov prehráva, alebo aj prehrá, v tomto prípade možno hlasovaním, a keď aj to hlasovanie bude, tak nás prehlasujete, ale my tú úctu nechceme stratiť. Preto sme aj tu boli. Ja tiež som unavený a možnože keby si ma novinári odfotili a možnože to aj zneužijú v nejakej inej situácii, ktosi, aký som unavený tuná v tejto lavici, ale je pár minút pred pol druhou v noci, a to je druhá noc tuná. Mať úctu voči tomu súperovi, aj protivníkovi, aj oponentovi v politike, to neznamená, že ho budem zosmiešňovať, že mu budem nadávať, že ho teda budem zosmiešňovať a že mu budem nadávať. Veľmi často sa tuná toto stáva. Predovšetkým všetci máme zachovať vzájomnú úctu a ľudský rozmer. Všetci si to zaslúžime.
Kollár, Boris, predseda NR SR (2022-12-19):
Vážení kolegovia, dovoľte, aby som vás oboznámil so závermi grémia. Dohoda je – tri poslanecké kluby, ktoré, vlastne SaS-ka sa pridáva tiež, že poslanci, ktorí si nemyslia, že by im prešli zákony, že by neboli odhlasované, majú možnosť použiť tri poslanecké kluby a presunúť toto hlasovanie na januárovú schôdzu. S vysokou pravdepodobnosťou na 99 % zajtra bude končiť schôdza, ktorú preruším, lebo ju nechceme uzavrieť, preruším ju do 10. januára. Akonáhle by sa udiala taká vec, že by sa rozpočet stiahol terajší a pripravil do zajtra alebo do stredy nový, tak potom pani poslankyňa Zemanová nás požiadala, aby ešte tam to 1 % bolo, že by sme ešte v stredu schvaľovali nový rozpočet, ale to asi nevidím veľmi reálne. To znamená, že pravdepodobne alebo hraničiace s istotou zajtra večer končíme po hlasovaní. Po sedemnástej skončíme a prerušíme túto schôdzu do 10. januára. Dovtedy sa budú upravovať aj rozpočty, aj rokovania ako ďalej. Grémium bude zajtra 16.30 h, kde sa to definitívne rozhodne. Dohodlo sa ešte, samozrejme, že zdravotnícke zákony, že zajtra sa budú, že ich prejednáme a odhlasujeme. Ďakujem veľmi pekne. Budeme teraz pokračovať v rokovaní. S faktickou poznámkou vystúpi pán poslanec Marek Krajčí. (Pokračovanie rokovania o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1217.)
Blanár, Juraj, podpredseda NR SR (2021-06-24):
Pán poslanec Saloň s faktickou poznámkou, nech sa páči.
Šeliga, Juraj, podpredseda NR SR (2020-05-15):
(Zaznelo mimo mikrofónu: „ Ďakujem pekne. Otváram rozpravu. Do rozpravy som dostal jednu písomnú prihlášku za klub ZA ĽUDÍ.“ Reakcia z pléna: „Neni vás počuť...“. ) Ďakujem pekne. Otváram rozpravu. Do rozpravy som dostal jednu písomnú prihlášku za poslanecký klub ZA ĽUDÍ. Pani poslankyňa Jana Žitňanská, nech sa páči, máte slovo.
J. Baška, poslanec: (2003-10-28):
Po druhé. Vo väčšine krajín Európskej únie sa za alternatívne zdroje elektrickej energie daň z príjmu neplatí. V súčasnom znení zákona o dani z príjmov existuje takéto oslobodenie právnických a fyzických osôb od dane z príjmu, preto navrhujeme tento stav naďalej ponechať. Len toľko, pani predsedajúca. Ďakujem.
Krajniak, Milan, poslanec NR SR (2017-12-05):
Pán poslanec Blaha, skúste ísť porozprávať tie vaše reči o tom, ako sa Slovákom fantasticky darí, ako im rastú platy, ako podľa vášho premiéra nechcú robiť ani za 1 200 euro, do nejakej oravskej krčmy. Ubezpečujem vás, že nezomriete na rakovinu. Pán poslanec Kvorka, vy idete vytýkať niekomu, že kto tu čo rozpráva? Ja som nepovedal jediné neslušné slovo. Hovoril som čísla a fakty. Bol to váš poslanec, pán poslanec Blaha, ktorý nevie nič iné, iba urážať. Pán poslanec Kéry, pozrite sa, ja som reagoval na to preto, lebo pán premiér tu hovoril o ekonomike. Preto som reagoval aj o ďalších veciach v kontexte. Nie ja som sem tú tému vzniesol. Vniesol ju sem pán premiér. A čo sa týka toho, že či je to veľa, alebo málo, chcel som len upozorniť na to, že pán minister Kaliňák tu povedal, že polícia za jeho riadenia má nadpolovičnú dôveru občanov, ale to nie je pravda. Ten najčerstvejší prieskum, ktorý asi nikto z nás nevedel ovplyvniť, lebo ho robil Eurostat, hovorí, že polícia má 53-percentnú nedôveru. Tak keď sa tu hráme na čísla, keď pán minister vnútra poučoval opozičného poslanca, že si nevie spočítať 1 plus 2 sú 3, tak som cítil potrebu upozorniť aj pána ministra, že ak niekomu nedôveruje 53 % ľudí, to neznamená podľa matematickej logiky, že má nadpolovičnú dôveru.
Lipšic, Daniel, poslanec NR SR (2016-09-06):
Pani podpredsedníčka, ja by som mal návrh, keby sme do 9.00 ráno prerušili rokovanie schôdze. Môj návrh zdôvodňujem tým, že síce má pani poslankyňa Pfundtner pravdu, že nikto nehovorí, že to je magický prútik, ale koalícia hovorí, že to je vlajková loď. Keď sa opýtate niekoho, a čo boj proti korupcii? Protischránkový zákon. Sú tu, myslím, traja poslanci SMER-u, dvaja, traja, pardon, poslanci MOST-u. No, ja, všetko to tendruje k tomu, že to naozaj až taká vlajková loď nie je. A myslím si, že keď by to mala byť vlajková loď, tak by malo byť to rokovanie dôstojné a vládna koalícia by tu mohla mať viac ako šiestich poslancov, keď už to je také kľúčové, tento zákon, aby sme zachovali v zmysle toho, čo hovorí pán predseda parlamentu, takú dôstojnosť rokovania Národnej rady.
Pellegrini, Peter, podpredseda NR SR (2020-07-07):
Posledným z europoslancov, ktorý dnes vystúpi, je pán poslanec Milan Uhrík z nezaradených poslancov. Nech sa páči, pán poslanec, europoslanec, máte slovo.
Laššáková, Jana, podpredsedníčka NR SR (2012-05-09):
Pán poslanec, pán poslanec Kuffa, nech sa páči.
Blanár, Juraj, podpredseda NR SR (2023-06-27):
Pán poslanec Šefčík s faktickou.
Hrnčiar, Andrej, podpredseda NR SR (2017-09-12):
Chce sa vyjadriť k rozprave spravodajca? Nie je tomu tak. Prerušujem rokovanie o tomto bode programu. Pokračujeme prvým čítaním o návrhu poslancov Národnej rady Slovenskej republiky Petra Osuského, Ondreja Dostála, Zuzany Zimenovej a Viery Dubačovej na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov . Návrh zákona má tlač 633, návrh na jeho pridelenie na prerokovanie výborom je v rozhodnutí č. 655. Dávam slovo poslancovi Petrovi Osuskému, aby návrh zákona uviedol.
Šefčík, Marek, poslanec NR SR (2022-03-24):
Pán predsedajúci, ďakujem za slovo. Ja k tomuto návrhu zákona by som chcel vystúpiť len skutočne veľmi krátko. Napísal som si tri body, ktorých by som sa chcel dotknúť. Sme tu poslanci z rôzneho spektra nielen politického, ale aj profesného života, čo sme robili kedysi predtým. A ja som vlastne učil na strednej škole matematiku a fyziku, vlastne som učil na troch stredných školách, jednej spojenej strednej a základnej škole necelých 18 rokov. No a mám skúsenosti nielen s matematikou a fyzikou, ale takisto ako amatérsky rekreačný športovec som učil, resp. suploval, ale vlastne aj učil rok a pol za kolegu telesnú výchovu a fungoval som tak aj ako učiteľ telesnej výchovy, pretože to nemal kto učiť. Tu chcem povedať, že tie moje skúsenosti hovoria o tom, že deťom – hlavne na základnej škole – chýba telesná výchova a chýba aktívna telesná výchova. A je to spôsobené aj tým, že chýbajú kvalifikovaní telocvikári alebo učitelia telesnej výchovy. Stretávali sme sa alebo ja som sa osobne stretával aj s tým, že sa telesná výchova, keď telocvikári neboli, boli suplovaní, suplovala tak, že sa tie deti, buď si to odsedeli v triede, alebo sa niekde išli prejsť. Toho pohybu bolo málo. A preto chcem povedať ten druhý bod, ktorý som si poznačil, že vítam túto aktivitu predkladateľov tohto zákona, pretože predkladateľ Karol Kučera povedal, že to je iba mozaika, a môžem potvrdiť, že skutočne je to len taký malý kamienok v mozaike, ktorý tam zapadne a bolo by treba dolepovať na tú mozaiku, aby bola ako celok, ďalšie a ďalšie kamienky. A chcem potvrdiť zo zákulisia, že tie kamienky sú rozpracované. Niektoré už sa podarilo nalepiť do tej mozaiky a niektoré sú rozpracované. No a ten tretí bod, ktorý som si poznačil, je, že by bolo vhodné poďakovať tým, ktorí sa práve tejto téme v tomto parlamente venujú. V prvom rade aj z nášho klubu máme tu ľudí, Karola Kučeru, aktívneho športovca, v minulosti profesionálneho športovca, Richarda Nemca, ktorý má skúsenosti s trénerstvom, so športom, Maťu Šofranko, takisto dlhoročnú učiteľku, a tieto témy sa snažíme prepájať. Zúčastnil som sa aj ja niektorých takýchto stretnutí a chcem povedať, že mám radosť z toho, že za tie dva roky sme sa niekam posunuli pozitívnym smerom. A posledná vec na záver, chcem vyjadriť presvedčenie o tom, že tú mozaiku postupne budeme mať nielen dva roky, ale možno ďalšie roky možnosť dolepovať a pomôžu nám aj ďalší koaliční partneri, resp. možno aj kolegovia z opozície pri schvaľovaní prospešných zákonov. Takže takto stručne. Ďakujem pekne predkladateľom, pripájam sa, podporujem tento ďalší kamienok v mozaike telesnej výchovy a športu na základných a stredných školách. Ďakujem pekne.
Sloboda, Radovan, poslanec NR SR (2020-04-24):
Ďakujem pekne za slovo, pán predsedajúci. Pán poslanec Blanár, vy ste hovoril niečo o absolútnej priorite tejto vlády. Ja vám teraz vymenujem niekoľko absolútnych priorít. Skúste, skúste sám uhádnuť, koho to bolo absolútne priority. Tak napríklad: diaľnica do Košíc do roku 2010, Veľký Slavkov, predaj emisií, sociálne podniky, rekonštrukcia Bratislavského hradu, TIPOS, Star EU, kauza Popolček, majetok Vojenského spravodajstva, mýtny tender, Gorila alebo ako sa zháňajú peniaze vlastnou hlavou, Budamar, cétečká, Duslo Šaľa, rekonštrukcia Váhostavu, teta Anka, komponenty a technológie na ministerstve vnútra, ako sa balia peniaze do alobalu, DPH-čky, masér, sused Roberta Fica Bašternák, ďalší sused Roberta Fica Marian Kočner, grófka Rošková, kamoši z Talianska, Trošková, Jasaň, únos Vietnamca, TIPOS 2, Mochovce, Jankovská, pán Kajetán, Bonul a Bödör, Slavia Capital a Kvietik. Pán poslanec, toto sú absolútne priority. Koho vlády to boli absolútne priority? Ďakujem za slovo. (Potlesk.)
Kollár, Miroslav, poslanec NR SR (2021-10-22):
Ďakujem, pán predsedajúci. Vážené kolegyne, vážení kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre kultúru a médiá. Za gestorský výbor navrhujem Výbor Národnej rady pre kultúru a médiá a odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Vážený pán predsedajúci, ďakujem, skončil som. Prosím, otvorte rozpravu.
Žiga, Peter, podpredseda NR SR (2024-01-10):
Pán poslanec Pročko.
Laššáková, Jana, podpredsedníčka NR SR (2015-11-24):
Pán poslanec Jasaň, nech sa páči.
Šefčík, Marek, poslanec NR SR (2021-06-16):
Ďakujem za slovo. Pán poslanec Suja, vy ste sa pýtali a znova zvyšovali hlas a kričali ste, že čoho sme schopní. Čoho ste schopní? Tak ja vám pripomeniem pár vecí z tej vašej rozpravy. Napríklad, ak chceme očistiť štát, tak sa vás musíme zbaviť, lebo ste nádor. To ste povedali na našu adresu. Na konci ste sa nám vyhrážali kolúznou väzbou. Potom poviete, že Pčolinský, prečo sme ho sem nedovliekli a prečo ho Národná rada nemohla vypočuť. Počúvajte, Národná rada nemá čo zasahovať do kompetencií vyšetrovateľov ani súdov. To nie je v... nie je nejaký súdny tribunál Národná rada. Čiže čoho ste schopný vy, pán Suja? Čoho ste schopný, keď vstanete, napnete svaly, vypnete hruď, prídete ku kolegyni Zitke Pleštinskej a začnete na ňu kričať? Chcel by som sa touto faktickou poznámkou aj ospravedlniť kolegyni ako žene. (Reakcia z pléna.) Áno, však vy ste to spravili. Na ktorú vykrikoval steroidmi nadopovaný a napuchnutý poslanec Suja. Čoho ste schopný vy, pán Suja, keď tu pred kamerami robíte toto? Čoho ste schopný v skrytosti? Ďakujem.
Pellegrini, Peter, predseda NR SR (2023-12-08):
Ďakujem pekne. S reakciou na faktické pán poslanec Ledecký.
Laššáková, Jana, podpredsedníčka NR SR (2014-07-10):
Pán poslanec Martvoň.
Gajdoš, Peter, minister obrany SR (2018-11-29):
Ďakujem, vážený pán predsedajúci, za slovo. Vážená pani poslankyňa, v mene ministerky školstva, vedy, výskumu a športu, ktorú dnes zastupujem, si vám dovoľujem poďakovať za položenú otázku. Dovoľte mi prečítať odpoveď pani ministerky Martiny Lubyovej. Ministerstvo školstva, vedy, výskumu a športu Slovenskej republiky prerokovalo žiadosť Okresného úradu v Banskej Bystrici a návrh hlavnej školskej inšpektorky Štátnej školskej inšpekcie vo veci vyradenia Súkromnej základnej školy Magurská 16, Banská Bystrica, ktorej zriaďovateľom je fyzická osoba pán dr. Aleš Štesko, Trieda SNP 30, Banská Bystrica. Vydalo dňa 26. 11. 2018 rozhodnutie o vyradení predmetnej školy zo siete škôl a školských zariadení Slovenskej republiky s účinnosťou k 31. 12. 2018, ktoré je dnešnému dňu, t. j. 29. 11. 2018, nenadobudlo právoplatnosť z dôvodu, že zriaďovateľ školy má podľa § 61 ods. 1 zákona č. 71/1967 Zb. o správnom konaní v znení neskorších predpisov možnosť podať rozklad na ministerstvo v lehote do 15 dní odo dňa oznámenia tohto rozhodnutia. V súvislosti s procesom vyradenia školy bol jej zriaďovateľ písomným upovedomením oboznámený o začatí správneho konania vo veci vyradenia školy zo siete. S ohľadom na to je zriaďovateľ povinný o tejto skutočnosti informovať zákonných zástupcov žiakov školy. Zákonný zástupca dieťaťa je povinný prihlásiť svoje dieťa na plnenie povinnej školskej dochádzky podľa § 20 zákona č. 247/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov. Žiak plní povinnú školskú dochádzku v školskom obvode, v ktorom má trvalý pobyt, ak zákonný zástupca pre svoje dieťa nevyberie inú základnú školu. Riaditeľ spádovej školy je povinný prednostne prijať žiaka, na plnenie povinnej školskej dochádzky žiakov, ktorí majú miesto trvalého pobytu v školskom obvode spádovej školy. Podľa § 6 ods. 4 zákona č. 596/2003 Z. z. o štátnej správe v školstve a v školskej samospráve a o zmene a doplnení niektorých zákonov v znení neskorších predpisov má obec kompetenciu vykonávať štátnu správu v prvom stupni vo veciach ohrozovania výchovy a vzdelávania maloletého alebo zanedbávania starostlivosti o povinnú školskú dochádzku žiaka. Podľa uvedeného zákona má obec povinnosť viesť evidenciu detí a žiakov vo veku plnenia povinnosti školskej dochádzky, ktorí majú v obci trvalé bydlisko, a viesť evidenciu, v ktorej škole ju plnia. V zozname majú byť zaevidované všetky deti vo veku od 6 do 16 rokov, ktorí plnia povinnú školskú dochádzku, nielen v spádovej škole, ale aj v iných školách, napríklad aj deti, ktoré majú rozhodnutie o odklade, alebo v základnej škole podľa výberu zákonného zástupcu alebo v školách v zahraničí. Vážená pani poslankyňa, ďakujem za pozornosť. Som pripravený si zapísať ďalšie otázky na pani ministerku.
Dostál, Ondrej, poslanec NR SR (2024-01-23):
Ďakujem všetkým kolegom a kolegyniam za reakcie. Nestihnem zareagovať na všetkých. Pani poslankyňa Škopová prečítala vtip z programového vyhlásenia vlády, ktoré sa týka kvality legislatívneho procesu. No tak naozaj to je vtipné v kontexte toho, čo tu teraz zažívame. Ale ja by som doplnil ďalší vtip z programového vyhlásenia vlády. A viete, čo v tom programovom vyhlásení vlády nie je? Nie je v ňom, že treba zrušiť Úrad špeciálnej prokuratúry, a nie je v ňom, že treba znížiť trestné sadzby za korupčné trestné činy. Napriek tomu jedna z prvých vecí, ktoré ide urobiť táto vláda, je, že navrhuje tieto dve veci a dokonca v skrátenom legislatívnom konaní, o ktorom práve rokujeme. Pani poslankyňa Kolíková hovorila o tom, že pán minister Susko je vo funkcii ešte krátko a nemal možnosť zažiť to, ten riadny legislatívny proces. Tak toto je trošku omyl. Pán Susko je síce ministrom spravodlivosti krátko, ale štyri roky bol štátnym tajomníkom na ministerstve životného prostredia, takže nepochybne veľmi dobre vie, čo znamená riadny legislatívny proces. Nepochybne s tým má veľké, veľké skúsenosti. Pán poslanec Szalay hovoril o tom, že, citoval staršie vyjadrenie pána Suska, keď kritizoval návrh na skrátené legislatívne konanie v minulom volebnom období a pri tej príležitosti sa poďakoval strane SaS za to, že sa k tomu postavila tak, ako sa postavila. A dodal pán poslanec Szalay, že sa k tomu postavíme aj teraz tak, ako sme sa k tomu postavili v tom minulom období. Tak ale pán minister Susko nám za toto tentoraz asi nepoďakuje, obávam sa.
Hrnčiar, Andrej, podpredseda NR SR (2018-06-13):
Pán poslanec Farkašovský.
Bugár, Béla, podpredseda NR SR (2011-03-31):
Ďakujem. Otváram rozpravu a pýtam sa, kto sa hlási ústne do rozpravy? Konštatujem, že dvaja páni poslanci. Končím možnosť sa ústne prihlásiť do rozpravy. Pán poslanec Paška, nech sa páči, máte slovo.
Klus, Martin, poslanec NR SR (2018-12-06):
Ďakujem veľmi pekne za slovo. Milá pani predsedajúca, milé kolegyne, milí kolegovia, vážení členovia vlády Slovenskej republiky, dovoľte mi, aby som i ja pridal ešte niekoľko interpelácií. Urobím to tak, že prečítam len tú jednu hlavnú, ktorá súvisí s pánom premiérom Petrom Pellegrinim vo veci opatrení v prípade brexitu s dohodou a bez dohody, teda tak ako ste mali možnosť si ich vypočuť aj počas hodiny otázok. To znamená, budem interpelovať tých ministrov, ktorí počas hodiny otázok neboli vyžrebovaní v poradí, aby mohli odpovedať. Takže ak dovolíte, začnem teda pánom premiérom. Vážený pán premiér, v súlade s čl. 80 Ústavy Slovenskej republiky a § 129 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky a v znení neskorších predpisov si vám dovoľujem podať interpeláciu vo veci opatrení v prípade brexitu s dohodu a bez dohody. Dovoľte mi opýtať sa vás, aký očakávate dopad na Slovenskú republiku v prípade, že Veľká Británia vystúpi z Európskej únie, a to, po prvé, bez dohody a taktiež v prípade druhého scenára s aktuálnou dohodou? A tak isto ako sa na tieto dva scenáre pripravujete, aké kroky konkrétne plánujete podniknúť v rámci jednotlivých variant opatrení? Za to pánovi premiérovi už vopred ďakujem a v podobnom znení teda pôjdu interpelácie aj na ostatných ministrov, ktorých som si dnes nemal možnosť vypočuť, ako som už avizoval. Mám tu ešte ale jednu interpeláciu, ak dovolíte, konkrétne na ministra zahraničných vecí a európskych záležitostí pána Miroslava Lajčáka vo veci informácie o počte členov diplomatickej misie a pracovníkov konzulárnych úradov Slovenskej republiky v Ruskej federácii a vice versa. V zásade sa jedná o to, že by som rád interpeloval pána ministra s otázkou, koľko členov má diplomatický zbor v rámci zastupiteľského úradu a konzulárneho úradu Slovenskej republiky v Ruskej federácii a, naopak, koľko členov má diplomatický zbor v rámci zastupiteľského úradu a konzulárnych úradov Ruskej federácie na Slovensku. Za jeho odpovede mu touto cestou vopred veľmi pekne ďakujem.
Galko, Ľubomír, minister obrany SR (2011-09-14):
Vážený pán predseda, vážená pani poslankyňa, vážení páni poslanci, predkladám vám na prerokovanie vládny návrh zákona, ktorým sa mení a dopĺňa zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov. Účel návrhu zákona je transpozícia smernice rady, ktorou sa vykonáva revidovaná rámcová dohoda o rodičovskej dovolenke, a z nej vyplývajúca ochrana pracovných podmienok profesionálneho vojaka, profesionálnej vojačky po skončení rodičovskej dovolenky. Do konca rodičovské dovolenky sa zachovajú tie práva profesionálneho vojaka, na ktoré by mal nárok, ak by vykonával funkciu, do ktorej bol ustanovený pred odchodom na rodičovskú dovolenku. S pripomienkou zo spoločnej správy výborov súhlasím. Vážený pán predseda, vážená pani poslankyňa, vážení páni poslanci, dovolím si vás požiadať o prerokovanie predmetného návrhu zákona a jeho postúpenie do tretieho čítania. Ďakujem za pozornosť.
Mikloško, Jozef, poslanec NR SR (2014-06-11):
Ďakujem. Pani poslankyni chcem povedať, samozrejme, že tú odpoveď pani ministerky trojstranovú mám aj tu, hneď som ju zverejnil na Facebooku, na stránke je a prečítal som ju skoro celú aj v Malej scéne, keď tam bolo 500 divákov, ktorí boli nie všetci ňou nadšení, čiže nechcem ju nejako skrývať, ale hovorím aj o rozhovoroch s pani ministerkou, ktoré boli aj v inom tóne. Vy ste spomínali nejaké iné záujmy očkovaní, no, neviem, aké teda môžu byť, ale keď spomeniem očkovanie proti chrípke, proti tzv. prasacej chrípke, vtáčej chrípke, AIDS a tak ďalej, čo sa tu nakúpili, obrovské peniaze sa dali na vakcíny, z ktorých sa malé percento, tie percentá ja mám, naozaj aplikovali, čiže ostalo to, celkom HBT, peniaze sa vyhodili a tie vakcíny respirovali, proste stratili svoju platnosť a tak ďalej. Čiže tam sa pýtam, kto to zapríčinil, preloboval, že sme nakúpili toľkoto všelijakých vakcín proti možno vymysleným chrípkam. Dobre. Určite treba rozmýšľať, ako odškodniť ľudí, čiže odbaviť to tým, že je to konšpiračné, sa, samozrejme, nedá. Teším sa, že beriete ten fond, možnože extra zákon by mohol byť, ktorý by hovoril o tom fonde a nejaká komisia alebo neviem, kto by mohol potom o tom rozhodovať. To, že v Amerike 2,7 mld. dolárov dali na odškodnenie a že uznali 3 540 prípadov, tak to je pozoruhodné, aj keď vieme, aká je situácia v americkom zdravotníctve. BCG má 1 406 hlásení od 2006 zlého účinku vakcín. A keď hovoríme, že len 3 % sa hlásia, tak to môže byť omnoho, omnoho viacej. A pozrime sa na Českú republiku, tam to je celkom iné. Tam napríklad aj skúmajú po pôrode pupočníkovú krv, hľadajú imunitno-deficientné deti a potom tie určite neočkujú... (Prerušenie vystúpenia časomerom.)
Hort, Milan, podpredseda NR SR (2011-03-31):
Budete odpovedať pán minister? Nech sa páči.
Grendel, Gábor, podpredseda NR SR (2023-06-27):
S ďalšou faktickou poznámkou pán poslanec Boris Susko.
Glenda, Tibor, poslanec NR SR (2019-09-19):
Ďakujem pekne za slovo. Vážený pán predsedajúci, vážená pani ministerka, kolegyne, kolegovia. Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o občianskych preukazoch (tlač 1607). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre verejnú správu a regionálny rozvoj a Výbor Národnej rady pre obranu a bezpečnosť. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci, skončil som, otvorte rozpravu.
Danko, Andrej, predseda NR SR (2018-03-23):
Ďakujem. Dávam hlasovať o návrhu, tak ako ho predniesol pán poslanec Igor Matovič, na zmenu programu. (Hlasovanie.) Prítomných 138 poslancov, za 63, proti 52, zdržalo sa 22, nehlasoval 1. Konštatujem, že sme uvedený návrh neschválili. Ďalej dávam hlasovať o programe schôdze ako o celku. Prosím, prezentujme sa a hlasujme. (Hlasovanie.) Prítomných 135 poslancov, za 108, zdržalo sa 19, nehlasovali 8. Konštatujem, že sme program 30. schôdze Národnej rady schválili. Panie poslankyne, páni poslanci, ešte vás chcem informovať, že po prednesení programového vyhlásenia vlády bude vytvorený časový priestor na rokovanie výborov. Pristúpime k Informácii Mandátového a imunitného výboru Národnej rady Slovenskej republiky o nastúpení náhradníkov na zaniknutý mandát poslanca a neuplatňované mandáty poslancov Národnej rady Slovenskej republiky . Prosím člena mandátového a imunitného výboru poslanca Jána Senka, aby Národnej rade uvedenú informáciu podal.
Cicoň, Antonín, poslanec NR SR (2012-09-25):
Ďakujem. Bohužiaľ, musím súhlasiť s tvrdením, že držiteľmi vodičského oprávnenia sú aj pologramotní vodiči. V regióne, kde žijem, sa často dostávam do situácie, keď vidím skúsených pedagógov, ako sa chytajú za hlavu a nechcú veriť vlastným očiam, keď vidia svojich bývalých žiakov, ktorí neboli schopní zvládnuť ani základné učivo základnej školy, ako riadia motorové vozidlo legálne. Myslím si, že dať takémuto človeku vodičské oprávnenie je to isté, ako dať mu zbrojný preukaz s nákupným povolením na zbrane. Tento problém, takisto súhlasím tu s pánom Pollákom, že tento problém musíme riešiť komplexne a nevytrhávať z kontextu, čiže. Okrem iného v predloženom návrhu zákona však vidím aj niekoľko takýchto nedostatkov, ktoré súvisia s realitou. Bohužiaľ, 9. ročník základnej školy končia aj žiaci špeciálnych tried, ktorí nemajú na to, aby sa naučili poriadne čítať a písať, takisto sa tam dostanú alebo skončia 9. ročník základnej školy aj deti, ktoré na to nemajú a dostanú sa tam iba vďaka tomu, že riaditelia škôl posúvajú vyššie aj takých len preto, aby sa zachoval minimálny počet žiakov v triede. A takisto aj chcem poukázať na integrovaných žiakov s mentálnym postihom, ktorí takisto sú schopní skončiť 9. ročník. Ďakujem.
Figeľ, Ján, podpredseda NR SR (2014-06-10):
Na vystúpenie pani poslankyne Ritomskej sú dve faktické. Nech sa páči, s prvou Viera Tomanová.
Mičovský, Ján, poslanec NR SR (2014-06-10):
Ďakujem za slovo, vážený pán podpredseda. Vážený pán poslanec Jánoš, ďakujem aj vám za vystúpenie. Ono bolo také elegantné. Ja som ho vnímal ako také celkom plynulé a vecné, ale napriek tomu mám z neho mimoriadne zlý pocit. Vecne tomu nie je možné vytknúť nič, ale tá skrytá akási hrozba z neho mi jednoducho vyšla, odpusťte, že čítam aj to, čo ste nepovedali, medzi riadkami. Viete, niečo tam nie je celkom dobré, keď my s touto funkciou, ktorá má také veľké poslanie a tak vážne ju táto krajina potrebuje, narábame spôsobom, ako by sme pomaličky podľa tohto uznesenia mohli naozaj úrad takéhoto významu presunúť kdesi do Hornej Dolnej. Veľmi by som si želal, aby sme takéto skryté hrozby neprednášali vo vzťahu k tejto funkcii, pretože dalo by sa byť „vtipným“ že teda navrhneme, aby sme presťahovali prezidentský úrad do Banskej Štiavnice, do nového zámku, parlament do starého zámku a budú to celkom zaujímavé miesta v strede Slovenska, bližšie k občanovi. Bolo by veľmi dobré, keby možno sme práve zaoberali sa takou myšlienkou, ktorá tu zaznela, dať tomuto úradu vznešené, doslova vznešené miesto, ktoré bude symbolizovať; lebo je to aj symbol, kde bude tento úrad sídliť; symbolizovať vážnosť tejto funkcie. Veľmi by sme sa mali o to všetci pričiniť. Ak som počul niečo, čo ste nepovedali, prepáčte, mne tu voľáko táto hrozba, že nechceme tú dôstojnosť priznať aj sídlom tohto úradu, vyplynula. Ďakujem.
Madej, Róbert, poslanec NR SR (2012-12-18):
Ďakujem pekne, vážený pán poslanec Sulík, možno nie priamo k vám, ale chcem povedať, že príznačné pre túto diskusiu čím ďalej, tým viac bude, že sa do nej budú zapájať aj ľudia, ktorí nepoznajú tú náplň práce súdnictva, ktorí možno neboli vo viac než v jednej budove súdu, ktorí nezažili pojednávania v rôznych veciach, či trestných, obchodných civilných a tak ďalej. Možno pre mnohých by bolo dobré, aby si urobili takúto ale dlhodobú skúsenosť a nenavštívili len jeden deň, ale skutočne sa venovali tomu súdnictvu viac, aby ste ho pochopili a aby ste vedeli aj, aké povinnosti v rámci justície a výkonu povinností v nej existujú. Ja by som chcel povedať ešte na margo toho, že ste uvádzali, že dôveryhodnosť politikov, dôveryhodnosť justície je dlhodobá záležitosť a výsledkom 20 rokov, no ja si nemyslím, prieskumy verejnej mienky sa robia vo vzťahu k názorom v nejakom, nejakého relevantného kratšieho obdobia, nejakého úseku, ktoré znamená formovanie tej myšlienky aktuálnej dôvery: tak v justíciu, ako aj v politikov. Keď sme sa opäť, pán poslanec, bavili o globálnej konkurencieschopnosti a správe Svetového ekonomického fóra, tak ja si vám dovolím pripomenúť kauzy prenájmu budovy Daňového úradu v Košiciach, predaj platiny nominantmi SDKÚ, mnohé ďalšie kauzy ministrov Galka a podobných, vaše osobné kauzy, pán poslanec Sulík, menovite ďalšie, ktoré spôsobili nízku dôveryhodnosť politikov. A merala sa práve vo februári až v apríli (Prerušenie vystúpenia časomerom.)
Kollár, Boris, predseda NR SR (2022-03-24):
Prosím, prezentujme sa a hlasujeme. (Ruch v sále.) (Hlasovanie.) Prítomných 122 poslancov, za 80, proti 18, zdržalo sa 23, nehlasoval 1. Uvedený návrh sme schválili.
Hrušovský, Pavol, predseda NR SR (2011-10-21):
Prosím uviesť do zápisu z rokovania schôdze. Pán Poliačik, spoločný spravodajca, ešte raz zopakujte návrh.
Hlina, Alojz, poslanec NR SR (2012-06-29):
Ďakujem veľmi pekne. Predkladané návrhy sa pokúšajú riešiť asi jedny z najväčších problémov, s ktorými sa naša krajina stretáva. Je to problém zneužívania sociálnych dávok, je to naozaj obrovský problém. Treba oceniť, ja oceňujem snahu predkladateľov, že urobili dosť. Ja som videl aj mail, aj boli u nás na klube. Naozaj to oceňujem. Ale iné chcem povedať. Vážení, pozrime sa, koľko nás tu je. Pozrime sa, koľko poslancov zvolených ľuďmi tejto krajiny vnímajú, a to hádam sa na tom zhodneme, že to je veľkým problémom, že je to problém, že majú chuť a ochotu hľadať riešenie. Pozrime sa, koľko nás tu je. Chcem, aby bolo na zápise, aby bolo na kamerách, že v rokovacom dni 29. júna, 12.49, rokujeme o jednom z najväčších problémov tejto krajiny a je tu, ak mi niekto pomôže, spočítajme sa, možno kým to dohovorím, to niekto mi pomôže a spočíta, je tu toľkoto málo, každopádne viem už teraz povedať, že málo poslancov. Musí to byť na zápise, lebo keď budeme predkladať novelu o rokovacom poriadku, bude tam priložená aj táto skutočnosť, ktorá bude jasne dokumentovať, že novelizácia rokovacieho poriadku je absolútne potrebná. Nepoznáme mieru. Tu nikto nehovorí, že by sme tu mali byť všetci, ale keď nepoznáme mieru, tak treba na to predpis. To není možné, aby tu bolo toľko ľudí, keď rozprávame o tomto. To už je jedno, aj keby sme o niečom úplne inom rozprávali, ale obzvlášť, keď o tomto. Keď koľkí ľudia tu chodia a mudrujú, že ako to vedia, čo by tu riešili. Kde sú?! Verím, teda to bolo zmyslom môjho vystúpenia, aby to bolo na zápise, lebo to bude dokumentovať tú absolútne skutočnosť a nevyhnutnosť, že je čas, lebo nepoznáme mieru. Poslanci nepoznajú mieru.
B. Bugár, podpredseda NR SR: (2003-02-26):
D. Bollová, poslankyňa: Ďakujem pekne. Ja by som len kratučko chcela reagovať na pána Hanzela, ktorého minulé vystúpenie bolo mimoriadne sympatické, ale teraz by som mu chcela odovzdať takú informáciu, že v rokoch 1977 až 1979 bol u nás úradným jazykom jazyk slovenský. A ak by u vás na tej odpočúvacej búdke bol náhodou ruský text, tak by znel: „Bez preryvno.“ Ďakujem.
Hrnčiar, Andrej, podpredseda NR SR (2020-02-20):
Pán poslanec Osuský. Nie je v rokovacej sále. Pán poslanec, pán poslanec Gröhlig. Nie je v rokovacej sále. Pani poslankyňa Cigániková, nech sa páči.
Drdul, Dominik, poslanec NR SR (2023-01-31):
Ako o poslednom hlasujeme o bode 2 pozmeňujúceho návrhu poslanca Suska, kde žiada, aby sa vláda zdržala zásadných opatrení.
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 122 poslancov, za 76, proti 4, zdržalo sa 40, nehlasovali 2. Konštatujem, že sme schválili návrh novely Trestného zákona. Nasleduje hlasovanie v prvom čítaní o návrhu skupiny poslancov na vydanie zákona, ktorým sa dopĺňa zákon 582/2004 Z. z. o miestnych daniach, tlač 1448, bod 67 schváleného programu. Prosím spravodajcu z výboru pre financie a rozpočet poslanca Milana Kuriaka, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1448.)
Kuffa, Štefan, poslanec NR SR (2022-09-28):
Myslím, že tá starostlivosť o pôdu, to je taký bolestivý problém celého Slovenska, možno na dolniakoch je to trošku menej bolestivé, ale to stredné a východné Slovensko, častokrát tie podhorské oblasti, je vidieť aj veľakrát, že tá pôda leží ľadom. Ale čo, s čím by som mal ako vážny ako problém, tuto ma aj mrzí, že vôbec Slovenská republika dopustila takúto skutočnosť, že tie zahraničné firmy alebo investori vykúpili slovenskú pôdu. No nie sú to len Holanďania, ale sú to aj Belgičania, Angličania, Francúzi, ale túto slovenskú pôdu vykúpili pre, častokrát pre našich drobných poľnohospodárov a stredných poľnohospodárov. Táto pôda je takmer nedostupná alebo veľmi ťažko ako dostupná. Myslím si, že toto sa tuná nikdy nemalo stať v Slovenskej republike, aby táto pôda zostala v rukách cudzincov. Ale ak by sme chceli pomôcť ako poľnohospodárom a my predložíme takýto návrh zákona, ktorý by aj výrazne pomohol hlavne poľnohospodárom, ktorí dorábajú chlieb, aby odvody do fondov boli na úrovni, tak ako v susednom Poľsku, 33 eur mesačne, počujete veľmi dobre, zaplatí to raz štvrťročne tento roľník, zaplatí to, zhuba je to niečo cez 100 eur a to je všetko. To je jeho celý náklad. Celá nákladová položka, ale s tým, že do dôchodku ide z priemerného, priemerný národný dôchodok, ktorý sa ako vyráta, tak do dôchodku tento poľnohospodár ide s takýmto dôchodkom. Toto je naozaj výrazná pomoc pre poľnohospodárov, ktorí v nie ľahkých podmienkach musia dorábať chlieb. Ťažko sa funguje na Slovensku hlavne tým malým poľnohospodárom, ktorí zhola nemajú nič, len ruky k dispozícii na tú tvrdú prácu.
Marcinková, Vladimíra, poslankyňa NR SR (2020-05-12):
Ďakujem pekne. Zasadnutie výboru pre ľudské práva a národnostné menšiny sa uskutoční podľa pozvánky zajtra o 12.00 hodine.
Matej, Ondrej, poslanec NR SR (2011-09-13):
Takže dokončím. A ja viem, že sa vám to zle počúva a bude sa vám to zle počúvať. A ja to poviem nahlas. Áno, verím, že vláda pod vedením premiérky Ivety Radičovej prijme ďalšie zákony a ďalšie opatrenia, ktoré pomôžu túto krajinu zastabilizovať, a teším sa, že budeme tieto účty skladať spoločne vo voľbách v roku 2014.
Martvoň, Anton, poslanec NR SR (2015-04-21):
Ďakujem pekne. Pán poslanec Brocka, no ja nesúhlasím s vami. Táto novela podľa môjho názoru je potrebná práve, aby sa cez túto novelu zabránilo podobným machináciám, ako sa to udiali vo Váhostave. Čiže táto novela, s ktorou prichádza pán minister Borec, je pro futuro, pre budúcnosť, aby sa aj iným firmám, ktoré dostávali zákazky aj za vašej vlády a majú problém s vyplácaním živnostníkom, toto neopakovalo. Nevieme, ako to bude s EURO-BUILDING-om v budúcnosti. No, pán poslanec Brocka, trošku politicky vidno cez vaše vystúpenie, že KDH cez víkend namiesto toho, aby hľadalo riešenia v kauze Váhostavu, hľadalo pána Figeľa a konečne ho našlo, čiže gratulujem k nájdeniu pána Figeľa, ale ste povedali tú otázku rečnícku, či niekto z nás niekedy zažil nevyplatenie faktúr v nejakom takom rozsahu. No, pán Brocka, zažili sme to. Spýtajte sa ľudí na Orave a na Turci, v Martine, konkrétne, na firmu syna vášho bývalého krajského predsedu KDH v Žiline pána Kapalu. Skúste sa spýtať, koľkí tam neboli cez jeho firmu nevyplatení živnostníci. A tam si nájdete odpoveď, či aj ľudia z KDH poctivo vyplácajú faktúry živnostníkom v podnikaní ako takom, spýtajte sa na pána Kapalu mladšieho v okrese Dolný Kubín, Námestovo a v Martine a budete vidieť na to odpoveď. Toľko z mojej strany.
Hatráková, Katarína, poslankyňa NR SR (2023-02-02):
Ďakujem pekne, pán predsedajúci. Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Huba, Mikuláš, poslanec NR SR (2014-10-16):
Ďakujem pekne za slovo. Ja budem celkom stručný už aj preto, že nechcem kaziť dojem z vystúpenia cteného kolegu Mičovského, dojem a zážitok. Myslím, že všetci, čo si ho vypočuli bez ohľadu na politické tričko, museli mať z jeho vystúpenia silný emocionálny zážitok. Máme 25 rokov od novembra ´89 a stále narážame na ten istý problém: trpia nie tí, ktorí zlo páchajú, ale tí, ktorí na to upozornia, ktorí tvárou v tvár protispoločenskému zlu odmietajú mlčať a odmietajú sa len prizerať napriek tomu, že skúsenosť takýchto ľudí a tých odstrašujúcich príkladov je, žiaľ, stále veľa. Takže v tomto zmysle ich považujem za hrdinov týchto čias a je našou takpovediac psou povinnosťou im vytvoriť aspoň tie základné systémové podmienky, aby takto statočne mohli vystupovať aj v budúcnosti, aby sa zmiernilo riziko, ktoré im za to hrozí a ktoré vlastne na hlavu stavia celý ten ponovembrový vývoj. A preto, keď o pár dní budeme možno vo svetle reflektorov zase hodnotiť plusy a mínusy ponovembrového vývoja, mali by sme sa zamyslieť aj nad týmto naším fatálnym a, poviem, nielen mocenským, ale naozaj celospoločenským zlyhaním. Lebo nielen tí, čo sú momentálne pri moci, aj keď v prvom rade tí, ale celá spoločnosť má v tomto veľké maslo na hlave, že takýto stav vecí toleruje.